REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj:06-2/559-21

23. decembar 2021. godine

B e o g r a d

ZAPISNIK

59. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA,ODRŽANE 23. DECEMBRA 2021. GODINE

Sednica je počela u 12,30 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Nikola Jolović, Olivera Pešić, Boban Birmančević, Bratimir Vasiljević i Milorad Mijatović.

Sednici su prisustvovali zamenici članova Odbora: Viktor Jevtović (zamenik Veroljuba Arsića), Adrijana Pupovac (zamenik Duška Tarbuka), Ana Beloica (zamenik Sonje Vlahović) i Snežana Petrović (zamenik Ane Čarapić).

 Sednici nisu prisustvovali članovi Odbora:, Goran Kovačević, Vladimir Marinković, Dušan Bajatović, Ljiljana Kuzmanović Vujaković, Vojislav Vujić i Zoltan Pek, niti njihovi zamenici.

Sednici je prisustvovao i Zoran Tomić, narodni poslanik.

 Sednici su prisustvovali i: Ognjen Popović, pomoćnik ministra finansija, Aleksandra Dragović Delić i Zoran Sandić iz Ministarstva finansija i predstavnici Komisije za kontrolu državne pomoći: Luka Milošević, sekretar Komisije i Elena Knežević.

 Aleksandra Tomić je predložila a odbor jednoglasno (11 glasova „za“) prihvatio da se peta tačka povuče iz predloženog dnevnog reda. Razlog ovakvog predloga je u najavi da će se održati Posebna sednica Narodne skupštine na kojoj će se razmatrati preostali izveštaji nezavisnih državnih organa i regulatornih tela, tako da će na dnevnom redu te sednice naći i Izveštaj o radu Agencije za sprečavanje korupcije sa Predlogom zaključka ovog odbora.

Na predlog predsednika Odbora, Odbor je jednoglasno (11 glasova „za“) utvrdio sledeći:

Dnevni red:

1. Razmatranje Predloga zakona o tržištu kapitala, koji je podnela Vlada (broj 011-2215/21 od 3. decembra 2021. godine), u pojedinostima;
2. Razmatranje Predloga zakona o izmeni Zakona o rokovima izmirenja novčanih obaveza u komercijalnim transakcijama, koji je podnela Vlada (broj 011-2292/21 od 9. decembra 2021. godine), u načelu;
3. Davanje saglasnosti na Treću izmenu Finansijskog plana Komisije za kontrolu državne pomoći za 2021. godinu (broj 400-1479/20 od 16. decembra 2021. godine);
4. Davanje saglasnosti na Predlog finansijskog plana Komisije za kontrolu državne pomoći za 2022. godinu (broj 400-1522/21 od 16. decembra 2021. godine).

Na predlog predsednika Odbor je jednoglasno (11 glasova „za“) odlučio da se o trećoj i četvrtoj tački dnevnog reda obavi zajednički jedinstveni pretres u skladu sa članom 76. Poslovnika Narodne skupštine, s tim da se glasanje o tačkama obavi pojedinačno.

 Pre prelaska na rad po utvrđenom dnevnom redu Odbor je jednoglasno ( 11 glasova ,,za“) usvojio zapisnike sa 56, 57 i 58. sednice Odbora.

**PRVA TAČKA DNEVNOG REDA: Razmatranje Predloga zakona o tržištu kapitala, koji je podnela Vlada, u pojedinostima;**

Zoran Tomić, predlagač amandmana je ukratko obrazložio amandmane na Predlog zakona.

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je jednoglasno (11 glasova za) odlučio da podnese

 I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o tržištu kapitala.

 Odbor je odlučio da predloži Narodnoj skupštini da **prihvati** amandmane:

* na član 113. koji je podneo narodni poslanik Zoran Tomić;
* na član 154. koji je podneo narodni poslanik Zoran Tomić.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DRUGA TAČKA DNEVNOG REDA: Razmatranje Predloga zakona o izmeni Zakona o rokovima izmirenja novčanih obaveza u komercijalnim transakcijama, koji je podnela Vlada, u načelu;**

 Ognjen Popović je istakao da je razlog izmene ovog Zakona usklađivanje sa izmenama Zakona o elektronskom fakturisanju i pomeranje roka izmirenja novčanih obaveza sa 1. januara 2022. na 1. maj 2022. godine.

 Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je jednoglasno (11 glasova za) odlučio da podnese

 I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmeni Zakona o rokovima izmirenja novčanih obaveza u komercijalnim transakcijama, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**TREĆA I ČETVRTA TAČKA DNEVNOG REDA: Davanje saglasnosti na Treću izmenu Finansijskog plana Komisije za kontrolu državne pomoći za 2021. godinu i na Predlog finansijskog plana Komisije za kontrolu državne pomoći za 2022. godinu**

Luka Milošević je obrazložio da je Komisija pripremila predlog finansijskog plana, koji je u potpunosti usklađen sa Zakonom o budžetu za 2022. godinu.

**Treća tačka dnevnog reda:**

Na osnovu člana 19. stav 2. Zakona o kontroli državne pomoći („Službeni glasnik RS“, br.73/19) i člana 55. Poslovnika Narodne skupštine („Službeni glasnik RS“, broj 20/12 – Prečišćen tekst), Odbor za finansije, republički budžet i kontrolu trošenja javnih sredstava, na 59. sednici održanoj 23. decembra 2021. godine, je jednoglasno (11 glasova za) odlučio da donese

 O D L U K U

o davanju saglasnosti na Predlog Treće izmene Finansijskog plana Komisije za kontrolu državne pomoći za 2021. godinu

 DAJE SE SAGLASNOST na Predlog Treće izmene Finansijskog plana Komisije za kontrolu državne pomoći za 2021. godinu.

**Četvrta tačka dnevnog reda:**

Na osnovu člana 19. stav 2. Zakona o kontroli državne pomoći („Službeni glasnik RS“, br.73/19) i člana 55. Poslovnika Narodne skupštine („Službeni glasnik RS“, broj 20/12 – Prečišćen tekst), Odbor za finansije, republički budžet i kontrolu trošenja javnih sredstava, na 59. sednici održanoj 23. decembra 2021. godine, je jednoglasno (11 glasova za) odlučio da donese

 O D L U K U

o davanju saglasnosti na Predlog Finansijskog plana Komisije za

kontrolu državne pomoći za 2022. godinu

 DAJE SE SAGLASNOST na Predlog Finansijskog plana Komisije za kontrolu državne pomoći za 2022. godinu.

Sednica je završena u 12,50 časova.

Sednica je tonski snimana.

SEKRETAR ODBORA PREDSEDNIK

 Tijana Ignjatović dr Aleksandra Tomić